தெரெக்கோல் ஆறு

தெரெக்கோல் ஆறு (Terekhol River)  மேற்கு இந்தியாவில் பாயும் ஓர் ஆறாகும். திரக்கோல் ஆறு என்ற பெயரிலும் அழைக்கப்படுகிறது. மேல் பகுதிகளில் பண்டா ஆறு என்றும், கீழ் பகுதிகளில் இது திக்ரகோல் ஆறு என்றும் அழைக்கப்படுகிறது. மகாராட்டிரா மாநிலத்தின்  சிந்துதுர்க்கு மாவட்டத்திற்கும் கோவா மாநிலத்தின் வடக்கு கோவா மாவட்டத்திற்கும் இடையில்தெரெக்கோல் ஆறு சிறிது தூரம் எல்லையாக அமைகிறது. மேற்குத் தொடர்ச்சி மலைகளில் மனோகர்கட்டு சுற்றுப்புறங்களில் தெரெக்கோல் ஆறு உருவாகி தென்மேற்கு திசையில் பாய்ந்து அரபிக்  கடலில் சேர்கிறது.

போர்த்துகீசிய காலத்தைச் சேர்ந்த திரக்கோல் கோட்டை, கோவாவின் வடமேற்கில் உள்ள தெரெக்கோல் ஆற்றின் வடக்கு முகத்துவாரத்தில் அமைந்துள்ளது.  இக்கோட்டை இப்போது ஒரு பாரம்பரிய உணவு விடுதியாக மாற்றப்பட்டுள்ளது. இந்தக் கோட்டை ஒரு சுற்றுலாத் தலமாக மாற்றப்பட்டு, சிறந்த நிலையில் பராமரிக்கப்படுகிறது. குவெரிமிலிருந்து படகு மூலம் திரக்கோல் ஆற்றைக்  கடக்கலாம். 

மேற்கோள்கள்

பகுப்பு:மகாராட்டிர ஆறுகள்
பகுப்பு:இந்திய ஆறுகள்
பகுப்பு:கோவாவின் புவியியல்
பகுப்பு:கோவாவின் ஆறுகள்